Edwin Austin Abbey - Vikipeedia, vaba entsüklopeedia

# Edwin Austin Abbey

###

See artikkel vajab toimetamist

John Singer Sargenti pliiatsijoonistus Edwin Austin Abbeyst (1808)

Edwin Austin Abbey (1. aprill 1852 Philadelphia – 1. august 1911) oli USA maalikunstnik.

Ta veetis oma produktiivsemad aastad Inglismaal. Teda peetakse üheks oma aja parimaks illustraatoriks.

## [redigeeri] Elulugu

Edwin alustas kunstiõpinguid portretisti ja maastikumaalija Isaac Williamsi juures, kes oli õppinud John Neagle'i ja saksa päritolu ajaloomaalija Christian Schussele juures.

Neljateistaastasena läks ta New Yorki. Ta töötas sealse kirjastuse Harper & Brothers illustraatorina. Seal sõbrunes ta oma kolleegide Francis Davis Milleti, Edwin Blashfieldi ja Alfred Parsonsi, Lawrence Alma-Tadema ja Frederick Barnardiga.

Ta saadeti 1878 Inglismaale koguma materjali Robert Herricki luuletuste illustreerimiseks. Aastal 1882 jäi ta Londonisse elama. Kui Millet kolis Broadwayle, läks Abbey temaga kaasa, moodustades kunstnike koloonia, kuhu kuulus ka John Singer Sargent.

## [redigeeri] Looming

Algul töötas Abbey põhiliselt sule ja tindiga, mida ta käsitses väga osavalt, kuid hiljem hakkas ta maalima.

Ta illustreeris Oliver Goldsmithi ja William Shakespeare’i teoseid. Ta oli ka poliitikaajakiri Harper's Weekly illustraator.

Pidev töö võimeka ja menuka illustraatorina ei mõjunud hästi tõsisele tema võimalustele ja mainele tõsise kunstnikuna. Teda köitis keskaegne ja inglise kirjandus, mille illustratsioonid jõudsid tänu Harpersi suurtele tiraažidele laiade hulkadeni.

Pärast abiellumist asus Abbey elama Bostonisse Morgan Halli, kuhu ta rajas stuudio oma kuulsaima töö ettevalmistamiseks. Tegemist oli seinamaaliga "The Quest of the Holy Grail" 'Püha Graali otsimine' Bostoni Avalikus Raamstukogus, mis temalt, Sargentilt ja Augustus Saint-Gaudensilt 1890 telliti. Töö valmis 1902 ning selles avaldub talle iseloomulik ajaloolise ja pseudoajaloolise ainese käsitus. Varem olid Abbey ja tema kirjastusekolleegid menuga orienteerunud rohkem prerafaeliitlikele žanrimaalidele, seinammaal oli aga teatraalsemat laadu. Seda joont jätkas ta ka 1890. aastate lõpus Shakespeare'i illustreerides.

Aastatel 1902–1904 valmis tal Buckinghami palee jaoks ametlik maal Edward VIII kroonimisest.

Hilisemate tööde seas on ühiskondlikele hoonete sisekujundusi, sealhulgas seinamaalid Pennsylvania osariigi kapitooliumile Harrisburgis. See jäi temast lõpetamata, töö viis lõpule Sargent.

Abbey õlimaalidest olid tähtsamad "May Day Morning" (1890, Yale University Art Gallery),ja "Richard, Duke of Gloucester, and the Lady Anne" (1896, mis kujutas stseeni Shakespeare'i näidendist "Richard III".

Ta on teinud ka palju lavakujundusi.

Ta valiti 1883 Suurbritannia ühingusse Royal Institute of Painters in Water-Colours ning 1902 USA ühingusse National Academy of Design.

Tänapäeva maitse peab tema töid melodramaatilisteks.

## [redigeeri] Maalid

- "Near Easthampton" (akvarell, erakogu, 17,78×27,94 cm) [1]

## [redigeeri] Välislingid

Artikliga seotud multimeediafaile Wikimedia Commonsis:
Category:Edwin Austin Abbey
Välja otsitud andmebaasist "http://et.wikipedia.org../../../e/d/w/Edwin_Austin_Abbey_a3ac.html"

Kategooriad: Toimetamist ootavad (november 2006) | Kunstnikud | Ameerika Ühendriikide inimesed | Sündinud 1852 | Surnud 1911

##### Views

- Artikkel
- Arutelu
- Viimane redaktsioon

##### Otsi

##### Teised keeled

- English
- Esperanto
- Magyar
- Polski
- Português
- Русский
- Српски / Srpski